รัฐบาลไทย-ข่าวทำเนียบรัฐบาล-เปิดที่แรก!! “ตลาดน้ำกรุงเก่าวัดท่าการ้อง” ย้อนยุควิถีริมน้ำของชาวอยุธยา 1 ในการยกระดับ 10 ตลาดบก 6 ตลาดน้ำ สืบสานวัฒนธรรมไทย ชิมก๋วยเตี๋ยวกะลา-ปลาต้มเค็ม ช้อปของดีประจำจังหวัด
วันศุกร์ที่ 15 กันยายน 2566
เปิดที่แรก!! “ตลาดน้ํากรุงเก่าวัดท่าการ้อง” ย้อนยุควิถีริมน้ําของชาวอยุธยา 1 ในการยกระดับ 10 ตลาดบก 6 ตลาดน้ํา สืบสานวัฒนธรรมไทย ชิมก๋วยเตี๋ยวกะลา-ปลาต้มเค็ม ช้อปของดีประจําจังหวัด
เปิดที่แรก!! “ตลาดน้ํากรุงเก่าวัดท่าการ้อง” ย้อนยุควิถีริมน้ําของชาวอยุธยา 1 ในการยกระดับ 10 ตลาดบก 6 ตลาดน้ํา สืบสานวัฒนธรรมไทย ชิมก๋วยเตี๋ยวกะลา-ปลาต้มเค็ม ช้อปของดีประจําจังหวัด พร้อมชมการแสดงเอกลักษณ์ไทยสวยงาม วธ.หนุนกระตุ้นเศรษฐกิจ สร้างรายได้แก่ชุม
เปิดที่แรก!! “ตลาดน้ํากรุงเก่าวัดท่าการ้อง” ย้อนยุควิถีริมน้ําของชาวอยุธยา 1 ในการยกระดับ 10 ตลาดบก 6 ตลาดน้ํา สืบสานวัฒนธรรมไทย ชิมก๋วยเตี๋ยวกะลา-ปลาต้มเค็ม ช้อปของดีประจําจังหวัด พร้อมชมการแสดงเอกลักษณ์ไทยสวยงาม วธ.หนุนกระตุ้นเศรษฐกิจ สร้างรายได้แก่ชุมชน
วันที่ 9 กันยายน 2566 นางโชติกา อัครกิจโสภากุล รองปลัดกระทรวงวัฒนธรรม เป็นประธานพิธีเปิดตัว 10 ตลาดบก 6 ตลาดน้ํา สืบสานวัฒนธรรมไทย ประจําปีงบประมาณ พ.ศ. 2566 “ตลาดน้ํากรุงเก่าวัดท่าการ้อง” โดยมีพระพิพัฒนศาสนกิจวิธาน รองเจ้าคณะอําเภอบ้านแพรก เจ้าอาวาสวัดท่าการ้อง อิหม่ามธารี มหาเรือนลาภ อิหม่ามประจํามัสยิดฟารุ๊กอุมาร๊อบนุลคอตต๊อบอัลกอดีรียะห์ นายประทีป การมิตรี รองผู้ว่าราชการจังหวัดพระนครศรีอยุธยา ผู้บริหารกระทรวงวัฒนธรรม วัฒนธรรมจังหวัด 17 จังหวัด ในพื้นที่ภาคกลาง ประธานสภาวัฒนธรรมจังหวัดพระนครศรีอยุธยา หัวหน้าส่วนราชการ ผู้นําชุมชนฯ ผู้ขับเคลื่อนตลาดน้ํากรุงเก่าวัดท่าการ้อง แขกผู้มีเกียรติ และสื่อมวลชน เข้าร่วม ณ ตลาดน้ํากรุงเก่าวัดท่าการ้อง ตําบลบ้านป้อม อําเภอพระนครศรีอยุธยา จังหวัดพระนครศรีอยุธยา โดยมีกิจกรรมประกอบด้วย การแสดงศิลปวัฒนธรรม เยี่ยมชมการสาธิตภูมิปัญญาทางวัฒนธรรม ผลิตภัณฑ์ทางวัฒนธรรม (CPOT/CCPOT) และเยี่ยมชมตลาดน้ํากรุงเก่าวัดท่าการ้อง
รองปลัดกระทรวงวัฒนธรรม กล่าวว่า กระทรวงวัฒนธรรม (วธ.) ปรับบทบาทสู่กระทรวงสังคมกึ่งเศรษฐกิจ สร้างความเข้มแข็งให้แก่ระบบเศรษฐกิจฐานรากของชุมชน มุ่งยกระดับตลาดน้ําให้เป็นแหล่งท่องเที่ยว พักผ่อนหย่อนใจของประชาชน เน้นการท่องเที่ยวเชิงสร้างสรรค์และวัฒนธรรม โดยในปี 2566 นี้ วธ. ได้ดําเนินโครงการคัดเลือก 10 ตลาดบก 6 ตลาดน้ํา สืบสานวัฒนธรรมไทย คัดเลือกตลาดน้ําที่มีความเข้มแข็งทั้งด้านสถานที่และชุมชน พร้อมร่วมมือร่วมใจพัฒนายกระดับตลาดน้ํา จํานวน 6 แห่ง ซึ่งนับว่าเป็นที่น่ายินดีอย่างยิ่งที่ ตลาดน้ํากรุงเก่าวัดท่าการ้อง ตําบลบ้านป้อม อําเภอพระนครศรีอยุธยา จังหวัดพระนครศรีอยุธยาแห่งนี้ ได้รับการคัดเลือก เป็น 1 ใน 6 ตลาดน้ํา สืบสานวัฒนธรรมไทย ประจําปีงบประมาณ พ.ศ. 2566 และขอขอบคุณหน่วยงาน องค์กรทุกภาคส่วน ที่ให้ความสําคัญและผลักดัน ในการขับเคลื่อนงานวัฒนธรรมในพื้นที่ จนประสบผลสําเร็จเป็นอย่างดี ขอชื่นชมและขอขอบคุณท่านผู้นํา ผู้ขับเคลื่อนตลาดน้ํา และชาวตลาดน้ํากรุงเก่าวัดท่าการ้อง ที่ได้ร่วมแรง ร่วมใจ ในการขับเคลื่อนตลาดน้ําจนประสบผลสําเร็จ มีผลงานเป็นที่ประจักษ์ แสดงให้เห็นอย่างชัดเจนแล้วว่า ตลาดน้ํากรุงเก่าวัดท่าการ้อง มีผู้นําและเครือข่ายการทํางานที่เข้มแข็ง ชุมชนมีทุนทางวัฒนธรรมที่เป็นตลาดน้ําที่ล้ําค่า มีสถานที่ท่องเที่ยวเชื่อมโยงที่หลากหลายน่าสนใจ คนในชุมชนมีความรัก สามัคคี อยู่ร่วมกันอย่างมีความสุข และมีความพร้อมในการต้อนรับนักท่องเที่ยว ผู้มาเยือนเป็นอย่างดี
ทั้งนี้ กิจกรรมดังกล่าวเป็นไปตามประกาศกระทรวงวัฒนธรรม ได้คัดเลือกตลาดบกและตลาดน้ําส่งเสริมอัตลักษณ์ชุมชน อัตลักษณ์ไทย สู่เส้นทางท่องเที่ยวทางวัฒนธรรม : 10 ตลาดบก 6 ตลาดน้ํา สืบสานวัฒนธรรมไทย” ประจําปีงบประมาณ พ.ศ. 2566 โดยมีตลาดบกและตลาดน้ําที่ได้รับการคัดเลือกจํานวน 16 แห่ง ประกอบด้วย ตลาดบก 10 แห่ง ได้แก่
1.ตลาดเก่าหัวตะเข้ กรุงเทพมหานคร 2.ตลาดคลองบางหลวง กรุงเทพมหานคร 3.ตลาดจีนชากแง้ว จังหวัดชลบุรี
4.ตลาดวัฒนธรรมชุมชนวัดศรีสุพรรณ จังหวัดเชียงใหม่ 5.ถนนคนเดินกาดข่วงเมืองน่าน จังหวัดน่าน 6.ตลาดสู้ศึกคึกคัก
จังหวัดประจวบคีรีขันธ์ 7.ตลาดเชียงคาน เมืองสีสัน วัฒนธรรมริมโขง จังหวัดเลย 8.ตลาดริมน้ําคลองแดน (ชุมชนวิถีพุทธคลองแดน) จังหวัดสงขลา 9.ตลาดตรอกโรงยา (ถนนสั้น ตํานานยาว) จังหวัดอุทัยธานี 10.ตลาดเขมราษฎร์ธานี จังหวัดอุบลราชธานี ด้านตลาดน้ํา 6 แห่ง ได้แก่ 1.ตลาดน้ํากรุงเก่าวัดท่าการ้อง จังหวัดพระนครศรีอยุธยา 2.ตลาดน้ํากลางป่ากวางโจว จังหวัดเพชรบุรี 3.ตลาดน้ําเหล่าตั๊กลัก จังหวัดราชบุรี 4.ตลาดน้ําคลองแห จังหวัดสงขลา 5.ตลาดน้ําบางน้ําผึ้ง จังหวัดสมุทรปราการ 6.ตลาดน้ําอัมพวา จังหวัดสมุทรสงคราม โดยจะดําเนินการจัดพิธีเปิดตัว 10 ตลาดบก 6 ตลาดน้ําสืบสานวัฒนธรรมไทย ประจําปีงบประมาณ พ.ศ. 2566 ในช่วงเดือนกันยายน - พฤศจิกายน 2566 นี้ เพื่อยกระดับให้รู้จักในวงกว้าง เกิดการกระตุ้นเศรษฐกิจ สร้างอาชีพ สร้างรายได้ให้กับประชาชน จากการท่องเที่ยวเชิงสร้างสรรค์และวัฒนธรรม ผ่านตลาดบกและตลาดน้ํา
รองผู้ว่าราชการจังหวัดพระนครศรีอยุธยา กล่าวว่า หวังเป็นอย่างยิ่งว่าการดําเนินกิจกรรมครั้งนี้ จะเป็นการช่วยกระตุ้นเศรษฐกิจและส่งเสริมการท่องเที่ยวเชิงวัฒนธรรมในพื้นที่ตลาดน้ํา สร้างอาชีพ สร้างรายได้ให้กับประชาชน สร้างความเข้มแข็งให้กับเศรษฐกิจฐานราก สร้างความมั่งคั่งยั่งยืนให้แก่ชุมชนและประเทศชาติ พร้อมทั้งเป็นการเผยแพร่ศิลปวัฒนธรรมไทย ปลูกฝังให้แก่เยาวชน ประชาชนทั่วไปได้ตระหนักถึงคุณค่าและความสําคัญของศิลปวัฒนธรรม นําไปสู่การอนุรักษ์สืบสาน โดยการนําทุนทางวัฒนธรรมมาพัฒนาสินค้าและบริการทางวัฒนธรรม
พระพิพัฒนศาสนกิจวิธาน เจ้าคณะอําเภอบ้านแพรก เจ้าอาวาสวัดท่าการ้อง กล่าวว่า ตลาดน้ํากรุงเก่าวัดท่าการ้อง เปิดบริการเมื่อปี พ.ศ. 2552 จากการริเริ่มของอาตมาภาพ ร่วมกับชาวบ้าน ก่อตั้งตลาดน้ํากรุงเก่าวัดท่าการ้องขึ้น เพื่อเป็นแหล่งพักผ่อนหย่อนใจ สร้างงาน สร้างรายได้ให้แก่ชุมชน และเป็นแหล่งท่องเที่ยวทางวัฒนธรรมของจังหวัดพระนครศรีอยุธยาอีกแห่งหนึ่ง ซึ่งนักท่องเที่ยวที่มาเยือนจะได้สัมผัสบรรยากาศวิถีชีวิตของชาวอยุธยาริมน้ําในอดีตจังหวัดพระนครศรีอยุธยา นับเป็นจังหวัดที่มีชื่อเสียงเป็นที่ยอมรับทั้งชาวไทยและชาวต่างชาติในการมีแหล่งท่องเที่ยวเชิงวัฒนธรรมที่สมบูรณ์ การจัดกิจกรรมเปิดตัว 10 ตลาดบก 6 ตลาดน้ํา สืบสานวัฒนธรรมไทย จึงถือเป็นการส่งเสริมสนับสนุนการอนุรักษ์ฟื้นฟูขนบธรรมเนียมประเพณีวัฒนธรรม ส่งเสริมการท่องเที่ยวตลาดน้ําและการท่องเที่ยว
ทางวัฒนธรรมในพื้นที่จังหวัดพระนครศรีอยุธยา พร้อมทั้งเป็นการเผยแพร่ศิลปวัฒนธรรมไทยปลูกฝังให้แก่เยาวชน ประชาชนทั่วไปได้ตระหนักถึงคุณค่าและความสําคัญของศิลปวัฒนธรรม นําไปสู่การอนุรักษ์สืบสานและการนําทุนทางวัฒนธรรมมาพัฒนาสินค้าและบริการทางวัฒนธรรม เพื่อสร้างมูลค่าเพิ่มทางเศรษฐกิจสร้างความมั่นคง มั่งคั่ง ยั่งยืน ให้แก่ชุมชน
“ตลาดน้ํากรุงเก่าวัดท่าการ้อง” เปิดบริการมามากกว่า 13 ปี จนถึงปัจจุบัน ตั้งอยู่บริเวณหลังวัดท่าการ้อง ติดแม่น้ําเจ้าพระยา บริหารจัดการโดยวัดท่าการ้อง เพื่อให้ประชาชนในชุมชนมีพื้นที่จําหน่ายสินค้า ผลิตภัณฑ์ และอาหารในท้องถิ่น รวมทั้งเป็นแหล่งพักผ่อนหย่อนใจให้นักท่องเที่ยวที่มาเยือน ได้สัมผัสบรรยากาศวิถีชีวิตย้อนยุคริมน้ําของชาวอยุธยาในอดีต โดยจัดรูปแบบตลาดเป็น 2 ส่วน คือ ส่วนที่ 1 พื้นที่ของวัดเป็นตลาดบก จําหน่ายผลิตภัณฑ์ของชุมชน ของกิน ของใช้ ของฝากของที่ระลึกครบครัน มีที่นั่งพัก นั่งรับประทานอาหาร ที่สําคัญมีเวทีสําหรับการจัดแสดงศิลปวัฒนธรรม สืบสานการแสดงลิเก (เวทีใหญ่) และเวทีเล็ก สําหรับการแสดงศิลปวัฒนธรรมพื้นบ้าน ดนตรี เพื่อสร้างความสุข ความเพลิดเพลิน ให้นักท่องเที่ยวที่ได้มาพักผ่อนหย่อนใจ ในวันหยุด ณ ตลาดแห่งนี้ และส่วนที่ 2 ลักษณะเป็นแพถาวร ตลาดน้ํา ริมฝั่งแม่น้ําเจ้าพระยา จําหน่ายอาหารประเภทปรุงสดบนเรือที่ลอยอยู่ในแม่น้ําเจ้าพระยา มีที่นั่งสําหรับพักผ่อนให้อาหารปลา ชมปลาว่ายในแม่น้ํา ที่นั่งสําหรับรับประทานอาหาร และท่าขึ้นลงเรือเพื่อการท่องเที่ยวทางน้ํา นอกจากนี้ยังมีอาหารแนะนําที่ห้ามพลาด เช่น ก๋วยเตี๋ยวเรือ ก๋วยเตี๋ยวกะลา ปลาต้มเค็ม ขนมเบื้องญวน หอยทอด ทอดมัน หมูสะเต๊ะ เมี่ยงคํา ยําแหนม ข้าวคลุกกะปิ และปลาหมึกนึ่งมะนาว เปิดบริการในวันเสาร์ - อาทิตย์ และวันหยุดนักขัตฤกษ์ เวลา 09.00 – 16.00 น.